VVA kuier soos in die ou dae | Netwerk24
VVA kuier soos in die ou dae
Pryswenners op die ete en dansparty van Vrystaat Vroue in Aksie (VVA) se Welkom-tak en Tafelronde is van links Frikkie Knoetsen (beste danser), Tracey Daly (organiseerder) en Ollie Olivier (wenner van die gelukstrekking). Foto: Verskaf
Die Welkom-tak van Vrystaat Vroue in Aksie (VVA) en Tafelronde het Saterdagaand (12/10) 'n 1940's-ete en -dansparty ten bate van die VVA aangebied.
Die dansparty is deur Tracey Daly, voorsitter van die tak, gereël.
Die gaste kon aantrek volgens die 1940's-tema en plaaslike sanger Pieter van Rooyen het hulle met musiek uit dié era vermaak.
Drien Basson, 'n inwoner van die Nyala-tehuis vir bejaardes, en Frikkie Knoetsen van die VVA Goudrif-wooneenhede het die pryse vir die beste dansers gewen.
Ollie Olivier het 'n sjokoladekoek met die gelukstrekking gewen.
"Patrys Tanzer, 'n VVA-lid, het 'n rok aangehad wat sy 50 jaar gelede vir die eerste keer aangehad het," sê Daly.